钦定古今图书集成/理学汇编/学行典/第112卷 > 王钦若册府元龟 > 《博物》
## 钦定古今图书集成/理学汇编/学行典/第112卷 > 王钦若册府元龟 > 《博物》

“古之学《诗》者，多识干鸟兽草木之名，其博物之谓乎！”
且品汇之众，赋象各异，小大隐见，变化纷纭，方舆广
厚，靡所不载。或总括地志，或传流人闻。远者隔越九
州，旷绝千载；幽者埋没泉壤，磨灭篆刻，不时而出，是
为奇怪，眩惑众视，莫执所疑。苟非智颐万殊，识洞群
性，洽闻彊记，目击道存，则何以遍阅名数，周察毫芒，
别白臧否如指诸掌，谓之“君子”，不其然乎？